== Forlægger og forfatter ==
Børge Houmann var medlem af [[Radiorådet]] i [[1946]]-[[1950]] og sad i bestyrelsen for [[Ritzaus Bureau]] fra [[1947]] til [[1955]]. Den sidste post måtte han forlade, da han blev afsat som chefredaktør for Land og Folk, hvilket også betød, at han forlod partiets daglige ledelse, sekretariatet. I årene efter var bl.a. oprøret i [[Ungarn]] i [[1956]] medvirkende til at udløse en krise i DKP, som førte til partiformand [[Aksel Larsen]]s afsættelse og eksklusion, hvorefter han stiftede [[Socialistisk Folkeparti]] (SF). Børge Houmann støttede Aksel Larsens linje, men undgik eksklusion og kunne ikke få sig selv til at sige farvel til et parti, hvor han havde tilbragt 25 år som partifunktionær. I stedet vendte han tilbage til Martin Andersen Nexø-forskningen og blev forlægger på sit eget lille forlag, [[Sirius (forlag)|Sirius]].
Jura Titler Samfund Erhvervsliv Journalistik Videnskab Organisationer Sikkerhed Uddannelsesinstitutioner Kriminalitet Universiteter